
PARTEA OFICIALĂ 


Nr. 649—1925, 


Saiariele preoţilor pe lan.--Febr. 1925 

Preoţii din pastoraţie întregirile lor de salar cu- 
venite pe  lanuarie— Februarie crt. le pot ridica dela 
Oficiul Administrativ al Fondaţiunilor diecezane pre 
lângă chitanţe netimbrate, Se vor Chita separat între- 
girile de salar pe luna lanuarie şi separat pe luna 
Februarie crt. Dupăce retribuţiunile preoţilor prin. sporul 
noude 300|, s'a modificat, în chitanţe sumele de plată nu 
se vor complecta rămânănd, ca aceasta complectare 
să o facă Oficiul Administrativ. Administratorii paro- 
chiilor vacante deasemenea îşi pot ridica retribuţiuniie 
lor de câte 241 Lei lunar pe lunile lanuarie şi separat 
pe Februarie c, Comunicând celea de mai sus lăsăm, 
ca fiecare preot sa-şi prezinte chitanțele până cel mult 
în 31 Martie c. Oradea-Mare, 7 Martie 1925. 


Nr. 678—1925. 
Prin aceasta atragem atenţiunea Veneratului 

Cler diecezan asupra dispoziţiunilor Decretului VIII. Ş. 
3 p. 9 din actele şi decretele Sinodului Nostru die- 
cezan din anul 1882 în senzul căruia: „Agitaţiile cu 
ocaziunea vacanţelor în benificiile parochiale, îie aceste 
personale sau prin alţii, se înterzic şi ajitatorii nu nu- 
mai nu vor primi beniiiciul dorit, ci după împrejurări 
se vor suspinde şi dela beniliciul lor actual.“ 

Toate transgresiunile în aceasta privință vor îi 
pedepsite cu toată rigoarea. 

Oradea-Mare, Șed. Cons, 5 Martie 1925. 











— La Catedrala unită vor predi:ă in 15 Martie 
Mon. Vas. Barbul ; în 22 Prof. Gheorge Barna; în 
25 (Bunavestire) Rvs. lie Stan canonic; în 29 Rvs. 
Mgr. Grigorie Pop, canonic-camerar papal. In fiecare 
Duminică şi sărb. cor sub dirigearea măiestrului Hubic. 

— Hirotonire Duminică în 1 Martie s'a hirotonisit 
întru preot tinerul levit dl. Augustin Mureşan din 
Sanislău şi-a fost dispus la parochia Chegea, în 15 c. 
se hirotoneşte diaconul Aurel Lazar din Sânlazar dis- 
pus la parochia Sărsig. 


"apoi taxele de trăsură, autobuse, tramvai ş. a. 


PARTEA NEOFICIALĂ 





PELERINAJUL 


Dăm ia vale comunicatul Comitetului naţional central dia 
Blaj pentru conducerea pelerinajului la Roma cu călduroasa 
învitare să se anunțe cât de mulți și din dieceza no:stră ca să 
ne putem înfățişa în concertul Popoarelds apusene în număr 
demn de nci, fii ai maicii Rome. 

Comunicatul e acesta : 

„l. Concenirarea tuturor călătorilor va îi pe ziua 
de 19 Maiu a. c. la Timişoara. Plecarea dela Jimbo- 
lia, graniţa cztre Jugoslavia, în aceeaşi zi până la 
Fiume şi de aci peste Marea Adriatică la Ancona şi 
apoi la Roma, unde se va ajunge la 22 Mai. 

2. La Roma peregrinii vor petrece 5 zile, fiind 
incartiruiți în ospicii şi hotele corespunzătoare, Ina- 
poiarea va fi pe uscat peste Florenţa şi Veneţia, unde 
se va rămânea câte o zi şi apoi peste Triest şi Zag- 
reb tot cu trenul se va ajunge acasă la 31 Maiu. 

3. Taxa de călătorie pentru o persoană, s'a sta- 
bilit în Lei 16,000 cl 1. — Lei 12.000 cl. [l. — şi Lei 
8000 cl. II. In această sumă e socotit biletul de tren 
şi de vapor dela Jimbolia până la Roma şi înnapoi, 
cuartirul şi proviziunea în Italia (Cei din cl. |. vor avea 
contortul potrivit acestei clase; cei din a II şi a Il vor 
avea aceiaş pensiune, deosebirea va fi numai la tren), 
taxele 
de intrare la diferitele muzee şi festivaluri. — Călătoria 
până la graniţa românească rămâne în sar.ina îiecăruia; 
se sperează însă o reducere de 75%, pe C.F.R. 

4. Anunţările pentru pelerinaj — la care nu se 
admit copii sub 15 ani — sunt de a se face până la 
31 Martie 1925 !a păr, Aurel C. Domşa. protopop 
în Blaj, la adresa căruia sunt de a se trimite ca anti- 
cipaţie lei 2000 pentru cl. III, lei 3000 pentru cl. II 
şi lei 4000 pentru cl. |. — Banii se pot speda şi prin 
banca „Patria“ din Biaj, pe lângă aviz. 

Cei cari s'au anunțat până acum vor trimite ace- 
leaşi sume până la data de mai sus. — La caz că 
numărul celor ce se vor anunţa va îi superior locurilor 
de cari dispunem, cei anunțați mai târziu vor putea 
lua parte numai în peregrijanul dela toamnă. 

5. In chestia pasapoartelor se va cerca din par- 
tea comitetului de organizare un aranjament colectiv, 
dar nu-i eschis ca aceasta să nu reuşească din cauza 
Jugoslaviei şi atunci va trebui să se scoată paşapoarte 
individuale. In acest caz — pe care nu vom întârzia 
a-l aduce la cunoştinţa pelerinilor — vom căuta, că 
măcar vizele necesare să le putem obţine colectiv. 

6 Programe mai speciale şi bilete de legitimare 
se vor trimite, la timpul său, la adresa fiecărui 
participant. 

Blaj, la 5 Martie 1925. Comitetul central.“ 

Mai comunicăm că am anunțat Comitetului cen- 
tral din Blaj pe următorii, anunțați la redacţia noastră: 
Dr. luliu Chiş advocat Marghita, dr. loan Chiş 
inspector regional  Oradea-Mare, Dna văd. Corio- 
lan Pop cu dl. dr. Romul Pop Oradea-Mare, di. 
Căpitan Leluţ Alexandru  Oradea-Mare, di. dr loan 
“Boroş adv. Oradea-Mare, dl. Paul Voştinar director 
Oradea-Mare, Păr. Andrei Bogdan Portiţa cu doamna ; 
Păr. Augustin David Șotelec, dl. Căp. Şteianin cu 
doamna, di, dr, Gredinar cu doamna şi fiul, dna 
E. Colonel Şiara Oradea-Mare, Păr. dr. Paul Lauran 
Vadul-Crişului, di. dr, Râcz Bela cu doamna Oradea- 
Mare, dl. dr. Vasile Bledea adv. cu doamna Oradea- 
Mare, Par. Gh. Voştinar, doamna luliana Horvath 
Minişel, d. Elena Macici Bucureşti, Păr. Teodor Stanca 
Groşi, di. dr. Teodor Stanca Cluj, Păr. Gh. Bonea 
Topa de Criş, dl. Gavriil Man învăţător Vadul: 
Crişului, |i rugăm să binevoiască a satisface condiți- 
unilor din prezentul „Apel“ punându-se în legături 
directe cu Comitetul centra! din Blaj, de unde vor 
primi ulterioare informaţiuni. R 
n rr 

„Evenimentele religioase din Franţa 

Franţa catolică trece azi prin o gravă criză reli- 

gioasă. După războiu intrase pacea religioasă în Franţa. 





Clerul şi-a făcut datoria cu vâri în faţa inimicului; de 


aceea toată lumea era de părere că Biserica trebue 
rehabilitată în drepturile ei. S'a şi fâcut uitată legea 
referitoare la expulsarea Congregaţiilor religioase, în 
interesul Franţei s'au reluat legaturile diplomatice cu 
Vaticanul. Guvernul socialisto-irancmazon însă a dlui 
Herriot a socotit de bine a reînvia ura împotriva reli- 
giunii catolice. Suprimând ambasada dela Vatican (în 
lanuar) şi reaplicând legea Congregaţiilor, a pus în 
fierbere toată Franţa. Catolicii irancezi sunt decişi a 
şi apăra şi revendica drepturile chiar şi cu preţul 
vieţii. Intrunirile de protest ale catolicilor se ţin lanţ. 
La Rennes, Marsilia, Paris etc. Sau ţinut adunări cu 
peste 40.000 de catolici. La Masrsilia s'au dat şi lupte 
„de stradă cu francmasonii, socialişti ş. a.; au fost şi 
doi morţi şi mai multe sute de răniţi. Generalul 
Castelnau, cu alți generali binemeritaţi în razboiul 
mondial (Monroă etc) s'a pus în fruntea mișcării, S'a 
scos cartea de aur a clerului, s'a organizat „Federaţia 
naţională a catolicilor francezi“ sub prezidiul Gen. 
Castelnau, cu scopul de-a întruni pe toți francezii la 
o lupta decizivă împotriva guvernului irancmason, a 
cărui zile par a fi numărate. Dorim fraților noştri deun 
sânge şi o lege izbândă completă asupra celui rău. 


Cum vorbește un episcop catolic 
cu un ministru-președinte 


In urma persecuţiunilor ce le-a pornit acum mai nou gu- 
vernul francez împotriva Bisericii catolice din Franța, Mg. Ch. 
I. E. Ruch, arhiepiscopul din Strassburg, a ordonat preoţilor săi 


ca la s. liturgie să intercaleze rugăciunea din Misal: contra per- : 


secutores Ecclesiae. Di. Herriot, ministrul-preşedinate ai Franţei, 
sa simțit vizat de aceasta ordonanță şi a demascat în plin 
parlament cu multă indignare pe „rebelul* episcop. Mgr. Ruch 
i-i respunde (25, 1. 25.) în următoarea scrisoare deschisă: 


Domnule Preşedinte, 


+ + «a Regretați, că am dispus preoților din Al- 
sacia recitarea zilnică la s. liturgie a rugăciunilor 
din Misal „impotriva persecutorilor Bisericii ? 
Dvoastră nu puteți suporta fără indignare, că bunii 
preoți din Alsacia, la ordinul răutăciosului lor epis- 
cop, se roagă în fiecare dimineață la altarul Dom- 
nului impotriva Dvoasrră şi a guvernului Republicei ? 

Permiteţi, D-le Preşedinte al Consiliului, omului 
care ştie mai bine ce am făcut, să vă spună tot 
adevărul. 

Eu vorbesc de dușmanii netmpăcaţi ai religiunii 
noastre. Cred, că nu vă spun nimic nou, când afirm, 
că de aceștia sunt destui în fara lui Voltaire. Dv. 
ați auzit, fără îndoială, vorbindu-se de francmasont, 
de socialişti şi de fraţii ior mai înaintați : comuniştii. 
Toţi aceștia să știți, că nu sunt nişti visători naivi, 


închiși în turnuri de fildeş. Oameni de acțiune, ziarişti, . 


şefi de tot felul, zilnic declară, că catolicismul este 
piedeca fericirii omeneşti. Deci ei cer cu îndrăzneală 
ca Statul să ia măsuri de ordin public impotriva lui. 
Pot eu să ignorez rezoluțiile votate în congresele lor, 
articolii publicaţi în organele lor, amenințările lan- 
sate de ei impotriva bunurilor, drepturilor şi libertăţi- 


lor de cari se bucură încă până In prezent Biserica 


din Alsacia ? Crezut-am deci, că pot să ordonez preo- 
ților din dieceza Strassburgului recitarea zilnică la s. 
liturgie a rugăciunilor cari de veacuri s'au zis în ase- 
menea cazuri la toate popoarele creştine, Liturgia nu- 
mește acelea rugăciuni prin o vorbă, care Dvoastră 
o citați cu atâta indignare: Contra persecutores 
Ecclesiae. Aceste cuvinte n:au nimic excesiv, pentrucă 
un anumit număr din persoanele mai sus amintite ur- 
măresc de fapt distrugerea catolicismului. Nu urmă- 
resc -ei, de pildă, suprimarea congregaţiilor ce se 
ocupă cu învățământ şi lichiderea bunurilor lor ? N'am 
nevoie să mai adaug, D-le preşedinte, că Biserica prin 
rugăciunile împotriva vrășmaşilor ei, nu doreşte vre 
un rău nimănui. Ea nu chiamă trâznetele cerului 


N 


asupra acelora, cari o amemință cu trâznetele pămân- . 


tului; ea cere numai, ca Dumnezeu să o ferească de 
intrigile acelora cari nu-i voiesc binele. Dvoastră pu- 
teți să cetiți acele texte liturgice și veți vedea că ele 
nu conțin nimic duşmănos sau vătămător. 


Acesta e ordinul ce Pam dat. Am fintit la per- : 

soana Dvoastră şi la guvernul Dvoastră ? Cetiţi cir- 
gulara mea şi veți constata îndată, că nu vam numit 
pici pe Dvoastră, nici vre-un ministru din guvernul 
Dvoastră. V'am numit implicit 2 Răspunsul e foarte 
ușor şi care -l puteți da singur Dvoastră. Dacă D- 
voastră nu faceți parte din numărul vrăşmaşilor 
pneîmpăcaţi ai Bisericii, atunci rugăciuniie preoților 
alsacieni nu se îndreptează împotriva Dvaastră şi 
Dvoastră sper că nu vă supăraţi nici pe mine nici pe 
ei. Altfel stă lucrul însă, dacă Dvoastră v'ați hotărit 
să combateți catolicismul cu toată tăria. Atunci ire- 
bue să Vă mărturisesc, că noi implicit ne rugăm ca 
Dumnezeu să zădărnicească planurile Dvoastră. Dar 
rugăciunile noastre nu sunt făcute cu duşmâănie față 
de Dvoastră şi nici nu expun persoana Dvoastră urei 
cuiva. Daţi-mi voie să Vă mărturisesc, că nu văd unde 
ar fi răul ce vi-l facem cu preoții mei rugând pe 
Dumnezeu să ne apere de planurile Dvoastre. 


Dacă acest răspuns nu vă satisface, permiteți-mi 
să adaug o desluşire, care Vă va mângăia. Catolicii 
din Alsacia în fiecare Duminecă, după liturgia cea 
mare, în toate bisericile Alsaciei, Vă recomandă bună- 
tății Dumnezeieşti, rugându-se pentru Franța, deci 
pentru Dvoastră şi guvernul Dvoustră. Dvoastră cu- 
noaşteți de sigur artic. 8 din Concordat, care sună 
astfel : „la finea oficiului divin, rugăciunea următoare 
se va recita în toate bisericile din Franța: Domine, 
salvam fac Rempublicam . . .“ Eu de când am 
sosit în Alsacia am ordonat, că aceasta rugăciune 
întreruptă după 1870, să se reia din nou. Pot să Vă 
asigur, că toți Francezii veniți din celelalte provincii, 
au fost profund emoționați de aceasta rugăciune căl- 
duroasă a' Alsaciei pentru patria mumă. Și dacă, D-le 
Preşident, ne veți face cândva plăcerea să Vă putem 
vedea asistând la slujbă în catedrala noastră, veți 
vărsa poate şi Dvoastră lacrimi ferbinţi, când la doi 
paşi dela Rin, sub mărefele boltituri cari ascund dra- 
pelele noastre, veți auzi răsunând cântecul părinţilor 
noșirii: „Dieu sauve la France.“ frad. Valeriu Hetcou 


Dl. Ghibu și unirea. 


In Nr. 9 al revistei Clujene „Societatea de mâine“ (9. III. 
25.), di. Ghibu, anteluptătorul unirii noastre religioase, scrie cu 
ocazia înființării pătriarhatului român, un articol triumfător de 
bucurie „Habemus Papam“ în care Diui e de părerea, că prin 
patriarhat s'a și înfăptuit unirea noastră religioasă, de oarece 
în baza însuș actului unirei dela 1700, metropolitul Blajului e 
supus noului patriarh. Nu discutăm ființa de drept a pa'riarhiei 
române, nici interpretarea vizionară. dată de Di. Ghibu decretu- 
lui unirii. Ne mărginim a declătâ că deși de aceleași dorinți cu 
Di Ghibu totuși nu putem impărtăşi optimismul Dlui. Am dori ca Dl 
Ghibu să ne citeze Scrați ca cele din 1901 din Bis. ort. rom. 
şi cea din 1909 a I. P. S. Sale Bălan dela Sibiu, favorabile u- 
nirei, de ale arhiereilor şi preoților ortodocşi de astăzi, Pe cât 
ştim de acelea nu sunt. Căci azi și |. P. S. Sa şi elsrul otto= 
dox vreau nu „unirea“ ci desființarea bisericii unite ; dovadă 
declarațiile nenumărate ale 1. P. S. Sale, dovadă campania în- 
verşunată impotriva Concordatului, dovadă propaganda ruş'noasă 
ce-o fac emisarii dela Cluj și Sibiu printre credincioșii noştrii, 
dovadă dată cu vâri de către „Apelul“ preoțimei ortodoxe ro- 
mâne din Ardeal şcl. Uniţii, încă si cei mai optimişti, am înce- 


tat a vedea în frații noştri ortodocşi oameni de „înfelegere“ şi : 
am înţeles, că ei, vreau „capitulare* şi „desființare“. De aceea “ 


în faţa bucuriei Dlui Ghibu noi constatăm, cu dutere, atitudi- 
nea noastră conciliantă, leală, iar de altă parte atitudinea dâr- 
ză, provocătoare chiar, a fraților noştri gata în tot momentul 


să ne desființeze. Aşa însă nu se va face unirea noastră reli- : 
mai: 


gioasă nici pestă o sută de ani; cu toate că ei ar avea 
mare nevoie de noi, decât noi de ei. P.T. 


Anul jubilar. 
(urmare) | 
| Favorurile jubileului, 

Jubileul este o indulgență plenară mai privile- 
jată, decât indulgenţele comune, şi pentru ce? Pen- 
trucă ea este însoţită de o seamă de îavoruri, pe cari 
Biserica nu le acordă, decât pe timpul acesta siânt şi 
în vederea jubileului. Astiel fiecărui credincios î-se 
concede facultatea, ca să-şi aleagă după plac duhov- 
nicul dintre cei aprobaţi de Episcop, care numai decât 
primeşte puterea de a deslega pe penintentul său dela 
toate cenzurele, păcătele rezervate, cu escepțiunea unora 
foarte rari; primeşte puterea d: a-l deslega pe peni- 
tentul său dela iregularităţi, de a shimba chiar şi 
dispensând voturile lui ; puterea însfârşit de a schimba 
după împrejurări actele prescrise pentru câştigarea in- 
dulgențelor, dacă împrejurările ar reclama-o aceasta. 
Afara de aceasta Biserica se îngrijeşte, ca să fie la 
îndemână cât mai mulți duhovnici provăzuţi cu ase- 
menea puteri largi, pentrucă;oricare credincios să-şi poată 
cu uşorinţă găsi vindecare la orice boală sufletească, 
să poată înlătura orice pedecă ce-i stă în calea mân- 
tirii. Oh câte înimi zdrobite nu şi-au găsit fericirea 
cu prilejul vre-unui jubileu ? câte suilete desperate, 
scufundate în păcate, neauzite, înduşmănite cu biserica 
cu omenirea, cu sine însuşi ne mai având nici rază 
de nădejde de a ieşi vreodată din iadul lor, nu şi-au 
regăsit prin jubileu pacea, nădejdea, credința, senăta- 
tatea perdută înălțându-se chiar la treaptă de sfinţenie 
uimitoare şi gustând deliciile nebănuite ale unei po- 


căinţe statornice ? 
Scopul jubileului. 


Spuneam la urmă, că jubileul este o indulginţă 
mai sigură, şi cum aceasta? Pentrucă ea este 
acordată din motive şi pentru scopuri mai importante 
de unde urmează, că câştigarea ei trebue să îie mai 
sigură, mai înlesnită din partea Bisericii. Intr'un jubi- 
leu sunt puse la ordinea zilei cele mai arzătoare inte- 
rese ale religiunii: proslăvirea Sf Maice Biserici, stâr- 
pirea erezurilor, răspândirea credinţei, întoarcerea paă- 
cătoşilor şi pacea între stăpânitorii creştini: aceasta 
este în general ţinta, pentru care se acordă de regulă 
indulgenţele. Dar in jubileul prezent este vorba de 
mai mult: este vorba de a obținea dela Dzeu resta- 
bilirea între oameni a păcii, a armoniei, a echilibrului 
răsturnat prin cel mai cumplit războiu, din câte au 
zguduit vreodată pământui nostru; este vorba de a 
iace forță milei dumnezeieşti, ca să reducă la sânul 
Bisericii acele ţinuturi, cari odinioară îormau podoaba 


-cea mai aleasă a Bisericii lui Cristos şi pe cari o 


desbinare seculară le ţine despărțite de trupul adevă- 
rat al lui Cristos, precum şi acele neamuri, pe cari o 
nenorocită reformă le-a taiat dela trunchiul adevărat 
al credinţei şi al vieţii supranaturale; este vorba ca 
acum, Când regiunile acele, cari odinioară au îost u- 


date cu sudorile şi sfinţite cu sângele Mântuitorului, 

s'au eliberat de stâpânirea semilunei, să induplecăm 
prin rugămintele noastre inima milostivă a lui Isus, 
ca să nu le lese din nou pradă vrăşmaşilor Crucii sale, 
ci să le păstreze nevătămate pietății noastre, făcând 
ca chestiunile Palestinei să se rezolve întrun chip 
potrivit cu drepturile creştinizmului. Aceste sunt sco- 
purile mari, pe cari Sf. Părinte şi le-a propus expres 
atunci, când a publicat constituţiunea pentru promul- 
garea jubileului acestuia. Dumnezeu vrea să fie de- 
zarmat, şi așteaptă dela noi, ca să-i oprim mâna 
gata spre râsbunare, Să aproiităm de această norocită 
conjuctură de a atrage asupra noastră milostivirile lui 
Dumnezeu: pentru aceasta ne deschide Vicarul său 
tezaurul Bisericii. 
Roadele jubileului 

Sa primim acest dar cu respect, cu recunoştinţă 
"şi cu adâncă credință; să-l primim cu însuileţire şi 
cu încredere, El va produce în sânul neamurilor un 
curent puternic de regenerare sufletească, sfinţenia, 
pocăința, pietatea aceasta universală va deschida vis. 
tieriile milei lui Dzeu, va întoarce ochii Păstorului 
Bun mai cu dinadins asupra acelora cari rătăcesc de- 
parte de staulul sau, şi le va reduce, făcând insiârşit 
o turmă şi un păstor din toți creştinii, Intalnirea a- 
tâtor neamuri în spiritul dragostei comune şi a ace- 
Jeiaşi credințe, la leagănul creştinizmului  apu- 
Sean, va apropia neamurile deolaltă; împăriăşirea 
atât de universală cu Sf, Euharistie, producătoare de 
unire şi dătătoare de acel spirit de dragoste, care 
este semnul caracteristic al învățăceilor lui Cristos, va 
lucra în inimile oamenilor, acea pace pe care tratatele 
nu ni-a putut-o da, va ajuta la invingere supranaţio- 
nalismul acela spiritual al Bisericii, în care-şi găseşte 
cea mai sublimă expresie idea de fratermitate a tuturor 
oamenilor. 

E Noi Românii şi jubileul 

In chip deosebit noi, Românii uniţi, să ne folo- 
sim de darurile acestui an sfânt cu o încredere mare 
cu o nădejde vie în viitorul Bisericii noastre. Pe urma 
atacurilor pornite contra noastră cu atâta răutate, mulţi 
dintre noi sunt ingrijaţi de soartea bisericii noastre. 
Pe aceste spirite aş voi să le înviorez punându-le îna- 
intea ochilor perspectivele acestui an jubilar în special 
pentru noi, „Unirea catolică a popoarele în aceeaş cre- 
dință este înainte de toate o operă dumnezeiască“, 
spune foarte frumos Papa Piu XI: dar atunci ce nu 
putem spera noi dela concursul atâtor forţe rugătoare 
Cari vor asalta cerul şi mila dumnezeiască în cursul 
acestui an jubilar!? 

Semnele unui proces de apropiere a neamului 
românesc de credinţa şi de biserica surorilor sale din 
Apus nu ne lipsesc nici acuma pe lângă toată apa- 


rența contrară. Și în sinul naţiunii noastre este mare 


numărul acelor suflete însetate după adevăr şi dra- 
goste, după unire şi pace, cari cuprinşi de nostalgia 
singurului staul caută cu ochii dornici pe adevăratul 


Păstor. Deocamdată mai rătăcesc, se luptă cu Dzeu,. 


Care-i chiamă, caută în alt loc şi pe alte czi astâmpă- 
rarea dorului lor de unitate religioasă, vor încerca să-şi 
realizeze visul macăr şi şi prin perzecuție împotriva 


acea inu atitea Ei cotei 


iraţilor lor, v:r proba să înjghebeze eventual o unitate. 


hibridă cu anglicanii, dar la urmă căile lor, oricât de 


întortochiate ar îi, se vor opri la Roma, la. acest lea-. 


găn nu numai a originei noastre ca neam, ci şi ca po- 
por creştin, sub patriarhia căruia am stat până în vea- 
cul al IX supuşi Vicariatului Papal dela Tessalonica. 
Cristos a început să cheme aceste suilte, glasul lui 
blând răsună în adâncurile cele mai tainice ale sufie- 
tului lor: şi noi sub impulzul darului dzeesc, ajutorați 
de darurile şi milostivirile ce vor ploua în acest an 
jubilar din cerul deschis, trebue să ne nizuim a le 
înlesni acestor suflete alese reîntoarcerea ia credinţa 
cea adevărată, împrăștiindu-le prejudiţiile, arătându-le 
înlregitatea credinţei catolice şi preste tot dându-le 
pilda acelei dragoste, de pe care se cunosc adevărații 
învăţăcei ai lui Cristos. 

Prejudiţiile, necunoaşterea credinţei noastre sunt 
piedecele acele, cari îi opresc pe fraţii noştri de a urma 
calea spre care-i îndrumă atât latinitatea originei, in- 
ieresele politice, sociale, sentimentele cât şi interesele 


religioase şi culturale. Este incontenstabil, că în isto- 


ria conteporană un fapt te surprinde: izbucnirea extra- 
ordinară în toate părţile lumii a sentimentului de res- 
pectuoasă alipire şi admiraţie faţă de Si. Scaun. Toate 
spiritele mari simt şi recunosc, că după răsboiu Bise- 
serica catolică are un rol covârşitor întru pacificarea 
popoarelor depărtate deoialtă, şi a claselor sociale 
învrăjbite : puterea de a renchega rupturile produse de 
războiu între membrele organizmelor sociale şi inter- 
naționale o are Singur acea instituţiune, care prin 
natura şi chemarea sa divină are misiunea de a cultivă 
în omenire sentimentele acele şi factorii aceia sufleteşti 
cari îi apropie pe oameni şi-i contopesc într'o sfântă 
armonie cerească, ceeace înseamnă direct a paraliza 
şi a înlătura cauzele, cari au produs depărtarea şi îm- 
părecherea între oameni şi cari durează şi azi. Pentrn 
a reconstrui o Europă, pentru a da o sancţiune -potri- 
vită raporturilor internaționale, urmărite cu așa de pu- 
ţin rezultat de Societatea Naţiunilor, lumea şi genera- 
țiile viitoare nu se pot dispenza de marea putere u- 
niversală de ordine socială şi de dreptate internaţio- 
nală, Aceste sunt ideile unui strălucit scriitor îrancez 
Ren Pinov (L'Europe nouvelie et le catolicisme, Pa- 
ris, 1921) şi eu cetindu-le mă gândesc la serviciile 
ce i-le-a facut neamului românesc prietenia cu Papa, 
care pacificându-l pe Ioaniţiu cu împărăţia Latină a 
Constantinopolului şi cu Regele Ungariei, i-a dat ace- 
Imia putinţa de a consolida o mare împărăție, 
împărăție românească şi unită cu Roma care ar îi fost 
în Stare să înirunte vijeliile veacurilor şi să ţină la- 
olaltă pe toţi fii neamului, cari în schimb au îost ri- 
sipiţi, înghițiţi, ajungând abia o neinsemnată parte din 

ei să-şi vada reintregit neamul după atâtea suferințe 
cumplite, cari ni-ar îi iost cruţate, dacă nu rupeam 


din nou legătura cu Roma, — Ideile universale pene- 


irează tot mal tare, — să asaltăm mila dumnezească, 
să deschidă drumuri tainice acestei penetraţii şi în si- 
nul neamului nostru; conştiinţa catolicilor se întăreşte 
tot mai mult, iar priveliştea ce li se va oferi în anul 
acesta pelerinilor la Roma, nu se poate ca să nu a- 
dânceuscă încă şi mai tare această conştiinţă. Să 
mergem deci cât mai mulţi la Roma, ca umplându-ne 
acolo suiletul de farmecul măreiei numelui de creştin 
catolic, să ne intoarcem apoi acasă oțaliţi pentru 
lupta sfântă ce ne aşteaptă şi pregătiţi la jertfe, pen- 
tru acei nume, Sa meargă insă la Roma şi alții căci 
Roma este leagănul, nostru al tuturor, este mama 
duioasă, ce ne aşteaptă la sinul ei; să meargă şi să 
vadă cu ochii proprii, că iubirea, alipirea şi entuzias- 
mul acela pentru Si. Parinte al neamurilor celor mai 
Juminate din Apus, nu are oare alt izvor decât lă- 
comia nesațioasă de stăpânire a papilor, sau se ra- 
zimă pe o convingere şi pe o tradiţiune aşa de veche 
ca Biserica insaş; aşa de universală, ca şi neamul 
omenes: şi aşa de neschimbată, cum sunt de ne- 
schimbate acele cuvinte alui Cristos: „Tu ești Petru 
şi pe această patră voiu zidi Biserica mea şi porţile 
iadului nu 0 vor învinge pe ea.“ 
Dr. Grigorie Pop, 
canonic-cancelar Oradea-Mare. 
n 
O mică lămurire 
Dăm loc lămurirei ce ne-o trimite P. S, Sa dr. loan Ka- 


râcsonyi, în care P, S. Sa spune că n'a avut intenția să jic- 
nească sentimentele româneşti folosind cuvântul de „olâh*. 


„Dac'aş îi scris despre lucruri petrecute după 1861, 
aş îi meritat cu drept reproşul făcut mie din partea 
P. C. S. Dr. labob Radu, apărut în „Vestitorul“ No. 
„5, a, c. Dar mie nici prin minte nu mi-a trecut, a lua 
în bătaie de joc, națiunea română, prin faptul, că 
printre creştinii de rit grec, strămutați în împrejurimile 
Debreţinului, în secolii XVI—XVII., am amintit şi de 
olahi-valahi. Am făcut-o pur şi simplu din motivul 
că atunci aşa i-au numit şi atunci nici ei n'au făcut 
nici o replică relativ la aceasta. Dacă ştergem cuvân- 
tul: valah-olâh , din istoriograiie, atunci trebuie şters 
din istoria naţiunii române şi pe Mihai Viteazul, pen- 
trucă el s'a iscălit „Valachige Princeps“, trebuie şters 
şi pe Ignatie Darabanth, pentrucă el a redactat, şi pe 
loan Bob, pentrucă el a iscălit „Supplex libellus Va- 
lachorum. Dac'aş îi aşa mare vrajmas al cuvântului 
„român“, m'aş îi enumerat printre îmigranţi şi familia 
chemaţă ; Român. N'am voit deci a supăra pe nimine, 
ci am voiț numai a urma adevărul: Distingue tempora 
et concordabunt iura, pentrucă roata timpului nu poate 
fi nici oprită, nici ințoarsă. 

Dr. loannes Karăcsonyl.“ 

Directorul Vasile Ștetănică. 


1852—1924. 


La un an dela moartea dascălului şi directorului dela 
Beiuş, cu a cărui lumină şi căldură mulți ne-am luminat şi 
încălzit, publicăm ca omagiu acest ărticol din peana unui fost 
elev al lui şi valoros colaborator al nostru. 


Duminică, 17 Februarie 1924 s'a stins din viaţă, 
după o activitate stăruitoare şi neîntreruptă de patru- 
zăci şi doui de ani, Vasile Ștetănică, directorul liceului 
din Beiuş. 

Cu el pleacă nestorul corporaţiunii noastre di- 
dactice. Vechea generaţie a dascălilor ardeleni se“ră- 
reşte. Zi cu zi ni-se duc mărturiile vremilor de sbu- 
cium şi sacrificiu pentru infiriparea şi răspândirea 
culturii naţionale în Ardealul de altădată, muncit şi 
apărat de noi şi stapânit de alţii. 

Întrat la 1882 în serviciul acestui liceu, pelângă 


«postul de director, a deţinut până la cea din urmă 


mişcare a braţelor şi catedra de ştiinţe fizice şi ma- 
tematica de care nu l'a despărţit numai moartea. 

Vasile Şteianică s'a născut la 1852 în comuna 
Uilac, din apropierea Beiuşului. Făcându-şi studiile - 
secundare la liceul premonstatens din Oradea iar cele 
teologice la academia din Satu-Mare, cu mari greu- 
tăţi răzbeşte să se înscrie la facultatea de ştiinţe din 
Cluj. Subt toată durata pregatirilor a luptat cu mij- 
loace materiale mai mult decât reduse. Pe urmă ob- 
ţinând diploma de profesor e numit la liceul din Beiuş. 

Chiar în vremea aceasta, prin anii optzeci din 
suta trecută, institutul nostru s'a pomenit în faţa unor 
mari schimbări prevazute de nouile reforme ale învă- 
țământului secundar. Legea din 1883 cam rări rându- 
rile ve.hilor dascăli; mulți plecară la parochii ori alte 
slujba diecezane. Nouilor titulari le revenea datoria de 
a primeni sau organiza întreg învăţământul, îndeosebi 
catedrele de ştiinţe. 

Profesorul Ștefănică întocmi colecţia aparatelor 
fizice pe care apoi o sistemizează şi Ccomplectează an 
cu an. Râvna profesorului şi jertfa patronului, care era 
marele Mecenat şi episcop Pavel răzbiră, ca în scurtă 
vreme colecţiile ştiinţifice ale acestui liceu să răspun-. 
dă postulatelor moderne ale noului program. Se mai 
ivi la mijloc şi o altă greutate. Era lipsa totală de 
manuale româneşti din domeniul acestor ştiinţe. 

Şteiănică s= puse acuma pe lucru. Din diierite 
scrieri străine confecţionează acele note şi însemnăți 
de matematică şi fizică pe cari ni-le prepara şi dicța 
oră cu Oră. Acest metod deveni o îrăsătură caracte- 
ristică, aproape tipică, a prelegerilor sale de cari nu 
se putu despărți în toată viaţa. 

După lovitura delu 1888 când urmA să se întro- 
ducă limba maghiară ca limbă de predare în clasele 
superioare ale liceului din Beiuş, subit cuvântul că cea 

mai mare parte a elevilor — moţii şi bănăţenii mai 
ales — nu cunosc de fel aceasta limbă, Șteiănică ti- 
clui şi şi adopta un bilinquism practic pe alocurea 
cu revărsări destul de înviorătoare. Bătrânul fiecare 
prelegere o începea cu o formulă stereotipă în ungu- 
reşte după care o întorcea pe româneşte „ca să înfe- 
leagă toți”. Unde se ivia câte un termen technic mai 
lung şi mai şod, pe care aveam să-l ştim şi ungu- 
reşte, ne punea să-l rostim de zece ori. Cum era a- 
tunci moţii şi bănăţenii îl pociau şi stâlceau, de la 
urmă abia că mai rămânea ceva din originalul ungu- 
resc, Acuma începeau îmbuinările de râs. Aceste note 
complectate an cu an le apropia de priceperea elevi- 
lor prin un metod intuitiv şi experimental ce înlesnea 
şi celor mai impasibili pătrunderea în legile şi îeno- 
menele ştiinţelor. Ne irământa şi ne învaţa în şcoală. 
Dacă cutare nu maniiesta o înclinare către aceste dis- 
cipline ori îl prindea ca negligent, apoi ţi-l făcea a- 
sistent ore dea-rândul la tablă şi din când în când îl 
mai apropia cu capul de cele ciire. La orele de expe- 
rimentări ne scutura — mai ales pe unii mai indife- 
renți, — cu câte un curent electric „că doară să prin- 
de ceva şi de ei“. 

Miile de elevi din cei patruzeci şi doui de ani, 
azi bărbaţi în dricul ori în clinul vieţii, î-şi vor rea- 
minti cu multă înduioşare orele de iizică, observaţiile 
şi figura blajină a vechiului dascăl. 

La 1896 episcopul Pavel îniiință şcoala medie- 
Civilă şi internatul de fete din Beiuş. Cu oiganizarea 
şi conducerea noului institut episcopul-iondator şi pa- 
„tron însărcinează pe proiesorul Ștefănică. Cu mult tact, 
__probată experienţă şi răbdare stete în fruntea acestei 
şcoli vreme de 18 ani, până la 1914, — Între timp, 
la 1911, după moartea directorului, Vasile Dumbravă, 
îu numit director şi al liceului de băieți „Samuil! 
Vulcan“. — Trei ani de zile conduce cele două insti- 
tute. La 1914 renunţă la postul de director al şcoalei 
civile urmând a deţine numai cela dela liceul de bă- 
ieți până la săvârşirea din viață. 

Ca director Vasile Ștefânică avu una din cele 
mai grele şi sbuciumate misiuni, — cu deosebire 
subt durata marelui răsboiu. — Încep zilele fără tihnă 
şi linişte, atât de trebuincioase unei munci celebrale. 
Și unde mai pui revoluția şi regimul bolşevismului 
ungiiresc din primăvara anului 1919 cu toată urgia şi 
ororile unor asasini şi tăciunari ajunşi la largul lor, 

Anii dintâi o mare parte a sălilor de învăţământ 
„ fu deţinută pentru trebuinţele militare fără nici o altă 
consideraţiune la interesele şcoalei, Chiar şi atunci 
când aceasta se putea face cu înlesnire. Cinci ani de 
zile, ziua-noaptea, goarnele n'au mai contenit în cur- 
tea liceului. Directorul supra încărcat cu ordine şco- 
lare, mai avea de furcă şi cu diferitele autorităţi 'mi- 
litare. Unii elevi sosiau să deie de urgență esamene, 
alţii plecau; o şcoală militară încheia cursurile, alta 
grăbia să-i ocupe locul. Inspectori militari veniau, dis- 





puniau, rechiziţionau, transiormau şi răsturnau. întreg 
aranjamentul institutului şi directorul cu inima scăzută 
trebuia să facă faţă senină la toate aceste. Şi pe ur- 
mă, prin Februarie 1919 vin Săcuii ca după acea la 
21 Martie să predea puterea bolşevicilor. Începe o no-; 
uă etapă de sbucium şi chinuri. Și ăştia se instalara 
în zidul liceului, Din câteva camere, chiar din nemij- 
locita apropiere a locuinţei directorale, fac depozite de 


muniții, proectile şt explosibile. Prin aceste depozite . 


petreceau, fumau, se certau fără nici un control. Luni 
întregi, directorul, familia acestuia şi noi profesorii şi 
elevii din sălile de învăţămănt din etaj umblam — 
cum zice cronicarul — cu zilele în mână. 

Directorul Ștefănică, apăsat şi de ani, frânt de 


atâta iritaţie şi muncă istovitoare mai îu şi insultat şi 


chiar luat la ţintă cu o descărcătură de puşcă. Fără e- 
zitare în biruinţa dreptăţii, to:mai văzând aceste ra- 
vagii şi încercând atâtea vaduri de amărăciuni şi mal- 
tratări, suieriam cu toții închişi într'o mistuitoare moc- 
neală suiletească. Teroarea şi urgia bandelor roşii, per- 
chizițiile domiciliare, prezintările corpului didactic în 


frunte cu directorul Ştef4nică, de câte două ori la zi .: 


în fața comandantului bolşevic se desmărginesc în 
măsura în care armata română se apropia de. melea- 
gurile Beiuşului, 

Și odată cu învierea Domnului se ivi dinspre ră- 
sărit şi învierea noastră. Vinerea patimilor 18 April 
1919, la orele treisprezece şi un siert din zi, începe 
măreaţa operă a mântuirii noastre. Şi a doua zi, Sâm-- 
băta morţilor, după înfrângerea bolşevicilor şi a Săcui- 
lor în lupta dela Drăgăneşti, glorioasa armată română: 
întră în Beiuş. Bătrânului director Ștefănică îi revine 
onoarea să salute şi bineventeze mândra armie isbă- 
vitoare în numele vechiului oraş de şcoli şi cultură 
românească. Cu glas oprit de lacrimi primeşte pe cei 


sosiți în frunte cu viteazul comandant, colunel Raso- . 


viceanu şi mânați de Acela, în ale cărui mâini sunt 
depuse destinele neamului românesc şi mai aduşi de 
rugăciunile şi lacrimile noastre. 

După epopeea întregirii neamului patru ani de 
zile mai munceşte în îruntea acestui liceu până ce a- 
nul din urmă obosit şi chinuit de o slăbire de inimă 
î-şi ia un concediu din care nu se mai reîntoarse, 

Directorul Ştefanică, toată viaţa, a fost omul mun- 


cii şi al datoriei. Modest cu măsură şi cumpăt prin 


răbdare, punctualitate şi stăruință migăloasă a răzbit 
să se impuie respectului obştesc şi deosebitelor con- 
siderațiuni din partea patronilor acestui institut, La: 
1896 a iost numit protoereu onoriiic şi asesor con- 


sistorial al eparhiei Orădane ; la 1908 arhidiacon iar . 


la 1928 canonic onorific al capitrului catedral din O- 


radea-Mare. Din partea M.-Sale regele Ferdinand l]., : 


de-asemenea a fost decorat în mai multe rânduri; mai ; 
întâiu cu ordinul „Coroana României“ în grad de ca- 
valer şi ofiţer şi pe urmă cu „Resplata Muncii pentru. 


Biserică şi Şcoală“, cl. |, 

Pe lângă o activitate pedagogică de patruzăci şi 
doui de ani, din cari douăzeci şi opt, a făcut şi ad- 
ministrație şcolară, directorul Ştefanică a luat parte 
la toate manifestaţiunile vieţii noastre culturale şi so- 
ciale româneşti. Membru ordinar, mai apoi în funcțiuni 
onorifice : casier, secretar, vicepreşedinte şi preşedinte 
al diferitelor societăţi, reuniuni şi înstituţiuni culturale, 
fie locale fie generale ardelene, câtă vreme i-au în: 
găduit puterile, ținea să participe la toate festivitățile 
şi lucrările acestora, Ca atare in vechea Tribună de- 
la Sibiu a deschis o serie de discuţiuni atingând ches- 
tii de o presantă actualitate culturală şi economică 
pe cari apoi le-a retipărit în broşuri accesibile pentru 
toți. Astiel la 1899 subt anonimatul Observatorul scoate : 
Chestiuni economice actuale Sibiu 1899. La 1901 subt 
Vigilul scrie: Din Beiuș, chestiuni actuale Sibiu 1901 ; 
iar la 1902 tot din tribuna retipăreşte volumul: /nfer- 
natele și şcoalele din Beiuş. Lucrarea : Instrucţiunea 
economică pentru adulţi publicată mai întâi în Anua- 
mul şcoalei civile de iete din Beiuş din anul şcolar 
1901/2 şi complectată pe urmă tot în Anuarul din 
1905/6 al acestei şcoli se impune şi corpurilor legiui- 
toare din fosta Ungarie. Ideia ei a fost acceptată mai 
târziu şi de Astra dela Sibiu. 

In anuarul liceului de băieți din 1893/4 scrie stu, 
diul resumativ: Fenomenele principale ale electricităţii. 

Directorul Șteiănică era un om cam tăcut si a- 
dânc impresionabil de tot ceeace credea că nu se po- 
triveşte fie cu cinstea personală fie cu rosturile mai 
superioare ale neamului. Cum e atunci vorbia deschis 
şi fără încunjur, simplu respicat şi româneşte păstrând 
un fel de tipar arhaic al vorbei. Cu o mentalitate na- 
turală şi pătrunzătoare avea darul de-a indica şi ni- 
meri totdeauna axa unei chestiuni pe care îaţă de ad- 
versar o sublinia, fâră adausuri retorice, cu ironie şi 
Sarcasm ucigător. 

Paşnic, iubitor de societate şi intălniri prin cele 
sale de lectură dela Casinoul românesc, totuşi avea 
un fel de aversiune organică pentru cei ce „umblă cu 
sucituri, pentru „peciovicii“' vorba bătrânului, adecă 
pentru suveicile şi zarafii vieţii noastre sociale şi po- 
litice, De o rară condescendenţă cu toată lumea şi în- 
deosebi cu elevii, simţiai însă în faţa lui un fel de 
aer distant, impus de corectitudinea, bunătatea şi in- 
trasigenţa naţională. Biserica, latinitatea noastră, nea- 
mul, limba, familia, ordinea socială în concepţia şi îe 
lul de a vorbi a bătrânului dascăl fie la întruniri so- 
ciale şi culturale, fie în faţa elevilor, primiau o sanc- 
țiune transcedentală, Lumea ştia mai dinainte cu ce 
chestiuni se poate apropia de directorul Ştefănică şi 
la ce treburi ar putea să-i ceară părerea şi spriginul. 
Toate aceste trăsături încadrau o viaţă austeră şi dis- 
Ciplinată pe care lumea de azi, lumea snobismului şi 
a admiraţiei mutuale dacă ici-colea 0 mai respecta, 
Hu O putea înțelege pe deplin precum nici el, Batrâ- 
nul, nu se împăca cu multe din simptomele si apari- 


țiunile vieţii noastre sociale şi politice de după răz- 
boi. Fermentaţia spumoasă a nouilor aşezări sociale, 
violența luptelor politice îl năcăjiau, cum de oamenii 
noştrii, după atâta amar de suţerințe şi umiliri, nu 
văd interesele superioare ale neamului. 

Fastul şi onorurile ce i-le dete o lume întreagă: 
de cunoscuţi şi stimători în drumul către lăcaşul de 
odihnă veşnică scoaseră odată mai mult la iveală că 
a murit un dascăl vrednic şi un om de treabă, ne: 
smintit în simtemintele datoriei către neam şi în cele 
ale dragostei de țară. So 


CRONICA 


— Mişcarea la Lourdes în 1924. Este cunoscut 
renumitul loc de pelerinaj din Franţa, unde anual se 
fac multe vindecări miraculoase, lată numărul peleri- 
nilor s'au perindat la Lourdes 1924: 

Din Belgia 16.150, Spania 9.457, Anglia 7.300, 
Irlanda 4200, Elveţia 4150, Italia 1008, Olanda 2730, 
Portugalia 1000 şi mai departe Cehoslovacia, Austria, 





Argentinia etc. Total (din străinătate) : 50.926 
din diecezele Franţei: 158.279 

Total: 209.205 

persoane, — In acest an minunile au fost relativ pu- 
Albert 


ține. Totuş putem inregistra vindecările lui: 
Gerard din Namur, de mal du Pott; Dş. Eugenia Du- 
feil de Lanhelin de coxalgie; Dş. Angela Ducret de 
Carie vertebrală ; Dş. Tereza Gallart Roura din Barce- 
lona şi Sora San Francesco de Montpezat de tuber- 
culoză pulmonară; Dş. Maria Luiza Bruyons de peri- 
tonită bacilar. ; Dş. Le Tellier din Nantes de cancer 
la stomac, şel. 


— Numiri : Aflăm că On. Petru Herczegh a fost 
numit la parochia Auşeu, Mon. loan Ternovan la 
Istrău şi Mon. Liviu Selegian la Ardusat. 

— Luni în 2 Martie Exc. Sa Angelo Maria, Dolci 
Nunţiul apostolic în România a fost primit în audienţă 
de catre Preaf. P. Papa Pius XI. 

22 Martie. Dumineca III a S. Post, Închinarea Sf. Cruci. 
Vers l. 

Sâmbălă la insărat pe 6 ale înv. 3 şi ale Triodului 3. 
Mărire. Şi acum dogm. versului. Intrat. Stihoavna învierii. Mă- 
rire. Şi acum din Triod. Trop. înv. Mărire. Şi acum Troparul 
St, Cruci. 

Duminecă la Mânecat, La Dzeu e Domnui trop. ca Sâm- 
bătă, Sedelnele și trop. învierii. Antifoanele versului Î. șcl. ca 
în Dumineca brâazii. Evanghelia înv. a IX-a. Catavasiile Trio- 
dului. Măreşte, pe gl. 1. Luminătoarea înv. a IX-a. Mărire, Şi 
atum lumin. din Triod şcl, La sfârşitul Doxologiei se expune 
Sf. Cruce cum se arată în Triod, 

întrat:; trop, 
Evanghelia 


La Sf. Liturghie: Fetricirile versului, După 
inv, Mărire, Şi acum: Cond. Sf Cruci. Apostol şi 
Dumineci! a 3-a şcl. ale Liturgiei Sf. Vasile 

La însărat, pe 6 ale uimilinţii dela versul de rând 2 ale 
Triodului 3 şi din, Mineiu: (23 Martie Cuv, Păr. Nicon) 1. Mă- 
rire Şi acum dia Mineiu, Intrat, Prohimen: Dat-ai moştenire. 
Stihoavna cu Mărire Şi acum din Triod șci ca în Dum. brânzii, 

25 Martie Miercuri Buna Vestire. 

Marţi la însărat pe 6 cu Măr. Şi acum a sărbatorii Intrat, 
Prohimenul zilei. Paremii Litie cu o stihiră şi Mărire, Şi acum. etc 

Miercuri la Mânecat toate ale sărbătorii, 

Liturghia St. loan începându-se cu vecernia din 26 Martie, 
— Soborul mai marelui Voivod Gavril. —- După prohimen: Că 
stânt ești Dzeul nostru, 

D. m. la Insărat se cetește Dupăcinarul cel mic fără Canon, 

29 Martie Dumineca a IV. a Sf. Post. gl. 2. 

Sâmbătă la însărat pe 6 ale înv, 3 ş! ale Triodului &. 
Mărire. Şi acum dogm. versului. Intrat. Prohimenul zilei, Sti- 
hoavna înv. Mărire, Şi acum din Triod. Trop. înv, Mărire. Şi 
acum trop. Bunei-vestiri, | 

Duminecă la Mânecat, La Dzeu e Domnul trop. ca Sâm- 
bătă, Sedelnele înv. Trop. înv. Antifoanele versului 2. Evanghe- 
lia înv. a X-a șrl. ca in Dum, brânzii. Catavaşii: Deschide-voiu, 
Luminăt, înv, a X-a Măr. Şi acum din Triod şel, 

La Sf. Liturghie, Fericitile versului. După Intrat. trop, 
înv. Măr, Cond. Triodului Şi acum: Cond, Buneivestiri. Apostol 
şi Evang. Duminecii a 4-a din post. şcl, a Liturghiei Sf, vasile, 

La însărat Pe 6 ale umilinţii 2 ale Triodului 3 şi ale 
Miveiului (30 Martie Cuv. Păr, nostru loan cel ce a scris Scara) 
1, Mărire Şi acum din Mineiu, Intrat, Prohimen: Să nu întorci, 
Stihoavna cu Măr. Şi acum din Triod. şei. ca în Dum brânzii, 

— Misă — 








Schițe de predici. 

A)Dumineca II din Paresimi a Crucii, 

Motto: „Cela ce vrea să vină după mine. să se lapede 
de sine să-şi ia crucea sa şi să vină după mine“, Marcu 8, 34, 

Temă: Despre suferinţe. 

Introd : Isus Hristos, care trebue să fie pilda noastră, cu 
viaţa, patimile și moartea sa ne arată că prin lăpădare de sine, 
prin suferințe putem să ajungem la fericire, ŞI Hristos prin sta- 
tul umilirii ajunge la statul măririi. 

Trat, |. Dumnezeu trimite multe suferinţe asupra noastră 
pentruca să ne pună la probă credința. Aurul în foc se lămu- 
reşte, (Dreptul Iov.) 

II. Multe suferinţe ne trimite Dumnezeu pentruca să fa- 
cem destul pentru păcatele noastre şi astiel să ne cruțe -de 


pedepsele purgatorului. Dumnezeu e preadrept, şi precum nu. 


lasă nici o faptă nerăsplătită, nu poate lăsa nici un păcat ne- 
pedepsit. 

III. Suferințele trebue să le primim cu mulțămită și să le 
răbdăm fără împotrivire, cum a făcut DI, Hristos. Ba, dacă 
vrem să implinim porunca Lui, chiar să căutăm prilej de umi- 
lire, Un prilej foarte bun pentru mortificații este şi vremea 
postului, 

Concl. Să luăm şi noi asupra noastră sarcina crucii care 
este sămnul suferințelor și să o pnrtăm pe muntele Golgota 
Aid ca asttel să putem ajunge și la bucuria Sfintei Invieri, 

B) 25 Martie Bunavestire. 

Despre împlinirea voinţei lui Dzeu. 

„Şi a zis Maria: lată serva D-lui, fie 
mie după „cuvântul tău“ Luca 1, 38. 


„Tipografia, şi Librăria Românească“ Oradea- Mapai Redactor resp.: Păr. 
se, îm: 


tu 
E 
5: 





Dacă vrem ca cineva să ne facă vr'o îndemână, atunci 
ne strădulm din toate puțerile ca mai întâi noi să-i plinim voia... 
Cu atât mai vârtos trebue să umblăm în voia lui Dzeu, dacăi 
vrem ca să-şi reverse asupra noastră bogăţia îndurâriler sale, ) 
: 1. Exemplu de imitat în aceasta privință aflăm pe Prea. 
curata E, Maria care atunci când îngerul D-lui i-a vestit că din ea: 
se va naşte Mântuitorul neamului omenesc, cu supunere a zis: 
„lată serva D-lui, fie mie după cuvântul tău!“ Unicul gând al 
ei a fost ca să plinească voia Tatălui ceresc, fără ca să se în- ) 
grozească de suferiațele ce o așteptau ca Mamă a Fiului lut 
Dumnezeu 


2, Cea ce Maria ne-a arătat cu fapta, dumnezăiescul său. 
Fiu încă ne-a învățat ca să facem asemenea, când a zis că. 
aşa să ne rugăm „fie voia ta etc,“ Aceasta ne-a arătat şi cu 
viaţa sa întreagă, căci el zicea, că a venit să facă vola celut . 
ce Pa trimis, a Tatălui. 

Concl. Cea mai arzătoare dorință a noastră nu poate fî; î 
alta decât să dobândim fericirea vecinică. Dacă vrem însă ca 
Dzeu să asculte cererile noastre, atunci trebue să i-ne supu- 
nem cu toată încrederea împlinind întru toate voinţa lui prea. 
sfântă. Vreţi exemple de urmat: iată Maria, iată Cristos! 

C) Dumineca 1V, a Sf. Post. 

Temă : Despre învingerea necurăţiei. 

Motto: „acest fel nu esă numai cu post şi cu rugăciune“ - 

(Mc 9, 29) 

Introd Intre alte multe necazuri omului i-s'a dat să lupte 
şi cu propriul său trup. Aceasta mulți n'o ştiu, crezând că tru- 
pului trebue să-i permită tot ce vrea, alţii şi de o ştiu mo îac 
serios. Creştinul trebue să lupte împ. trupului şi îndeosebi a 
păcatului trupesc: necurăția. : 

Trat, 1. păc, nec, e perzăior de suflet: a spus-o Isus Hr, - 
sf. Pavel, Sfinţii lui Dzeu s'au temut foarte de acest păcat. 
St, Ursula cu prietenele ei a sărit în rîu; alte vergure a alergat . 
în moarte; alții s'au aruncat în spini şi apă rece, etc, 

2, Păcatul nec se răzbună pânăn a şeptea seminție, Boa- * 
lele venerice ; nenorociri etc, 

3. Remediile : a) fuga de ocaziune ; b) voinţă tare; 
milință ; d) post e) și rugăciune. 

Concl. De ni-e scump sufletul să fugim de necurăţie, ca-: 
re a nenorocit Sodoma, a adus potopul pe pământ, a nenorocit” 
pe Samson, pe Solomon ş. a. 















c) u- 

— Ioun Georgescu: Un martir al datoriei cătrej 
țară: Episcopul Demetriu Radu, Cernăuţi 1925, „Gla- . 
Sul Bucovinei“ 8%, p. 34. Preţul 2? — Peana cu vrajă. 
a talentatului nostru scriitor şi istoric evoacă cu multă 
vivacitate persoana întradevăr mare sub toate  aspec- 
tele a neuitatului şi mult regretatului nostru arhiereu. Ş 
De pe paginile ei parcă ne priveşte, parcă ne vor- 
beşte cu elanul său inălțător de orator neîntrezut sui- 
letul marelui dispărut. Recomandâm cartea iuturor cari: 
vreau să mai trăiasca câteva clipe sub vraja perso- 
nalităţii mari a episcopului Radu. 


— Dr. Nic. Brînzeu : Cultele în România. Lugoj, 
1925. p. 56, 320. Un documentat respuns Apelului 
ortodox dela Oradea şi Arad. O recomandăm cu căl- - 
dură tuturor, 

